cyanic-selkie/wikianc huggingface dataset:
דן מרידור
קריירה פוליטית
ב-2008 ייצג את ארקדי גאידמק בפני פרקליטות המדינה. מרידור סיכם עם גאידמק שאם השימוע בעניינו בפרקליטות יעלה יפה ולא יוגש נגדו כתב אישום, שכר הטרחה יהיה 5 מיליון ש"ח, בניגוד לכללי האתיקה האוסרים על קביעת שכר טרחה בהליך פלילי בכפוף להצלחה. נגד מרידור הוגשה קובלנה לבית הדין המשמעתי של לשכת עו"ד, אך הוא זוכה.
במהלך כהונתו כשר לענייני מודיעין בממשלת ישראל השלושים ושתיים ביקר מרידור בחריפות את ההתקפות מצד חבריו לליכוד על שלטון החוק, ואף איים בפרישה מן מהממשלה אם יתקבלו חוקים המגבילים את פועלו של בית המשפט העליון.
במערכת הבחירות לכנסת התשע עשרה, בשנת 2013, הוצב מרידור במקום לא-ריאלי ברשימת הליכוד, ולא נבחר לכנסת. בסוף אותה שנה אמר בראיון כי סיעת הליכוד מקדמת חקיקה המפלה את ערביי ישראל ואת הפליטים, וכי הם מנסים לקדם מדיניות אפרטהייד. בראיון אמר: "הדבר היחיד שמעניין אותם זה השטחים. זכויות אדם, דמוקרטיה, שוויון – כל זה לא קיים בחשיבה שלהם״.
לקראת הבחירות לכנסת העשרים (בשנת 2015), הודיע מרידור כי לא יצביע לליכוד בראשותו של בנימין נתניהו, אך לא הודיע פומבית למי יצביע. לדבריו, בשל מחלוקת מדינית על השליטה ביהודה ושומרון והגילויים האנטי-דמוקרטיים בליכוד. לקראת הבחירות לכנסת העשרים ואחת הודיע כי יתמוך ברשימת כחול לבן ובבני גנץ לראשות הממשלה, תוך ביקורת חריפה על הליכוד ונתניהו.
ב-2023 הצטרף ל וגינה נחרצות את רפורמת לוין, בטענה כי תקצץ מסמכויותיה של הרשות השופטת ותאפשר לממשלה לתפקד ללא ביקורת וללא מצרים.
הערכה
מרידור היה אחד "הנסיכים" של תנועת החירות ונחשב למקורב למנחם בגין. הוא זכה לתשבחות גם ממחנה השמאל בשל מה שנודע כ"יכולתו לכונן יחסי עבודה וידידות הוגנים עם הכל". בתחילת דרכו הוא היה מזוהה באופן מלא עם עמדות ארץ ישראל השלמה והיה שותף לביקורת נגד התקשורת ששירתה לדבריו את "המערך". בשנת 2002 הציג מרידור תוכנית להיפרדות משטחי יהודה ושומרון תוך שמירה על גושי ההתיישבות הגדולים.
באמצע שנות ה-90 זכה לדמות בתוכנית "החרצופים". דמותו הציגה אותו כמי שנעלם ושאינו עומד על עמדותיו מול ראש הממשלה בנימין נתניהו. היו שייחסו את התפטרותו מתפקיד שר האוצר לניסיון שלו להיפטר מתדמית זו.
חיים אישיים
מרידור מתגורר בירושלים ונשוי לליאורה מרידור, מרצה ומנהלת, עמה נישא במהלך מלחמת יום הכיפורים ולאחר פציעתו בטנק בו לחם. לזוג שלושה בנים ובת. בנו, מתן מרידור, הוא עורך דין עצמאי, היה שותף במשרד עורכי הדין אגמון ושות' רוזנברג הכהן ושות'. בנו, שאול מרידור, היה ראש אגף התקציבים במשרד האוצר. בתו חמוטל מרידור היא מנכ"לית פלנטיר ישראל. בנו הצעיר הוא השחקן אבישי מרידור, לשעבר נווט בחיל האוויר. לדן שתי אחיות ואח: פרופ' חגית הורביץ, לשעבר מנהלת מחלקת הילדים בבית החולים ביקור חולים, ד"ר אביטל דרמון, מנהלת היזמה למחקר יישומי בחינוך, וסלי מרידור, שימש כשגריר ישראל בארצות הברית וכיו"ר הנהלת הסוכנות היהודית וההסתדרות הציונית העולמית. אחיינו הוא אלי הורביץ, איש חינוך ומנכ"ל קרן טראמפ.
בנובמבר 2011, בדירוג "פורבס" של הפוליטיקאים העשירים בישראל, תפס מרידור את המקום השישי עם הון שהוערך ב-30 מיליון ש"ח.
קישורים חיצוניים
מכּתביו:
שלמה גולדמן (1956)
רבי שלמה גולדמן (1 בספטמבר 1956, כ"ה באלול ה'תשט"ז – 29 באוגוסט 2022, ג' באלול ה'תשפ"ב) היה האדמו"ר השמיני של חסידות זווהיל, והחמישי בארץ ישראל.
ביוגרפיה
נולד בירושלים לאיטה מרים ולרבי אברהם גולדמן, לימים האדמו"ר מזווהיל. נקרא על שם זקנו רבי שלמה גולדמן. בנעוריו למד בישיבת "בית מרדכי" של החסידות ובהמשך בישיבת בית אברהם אצל רבי שלום נח ברזובסקי.
בשנת 1977 נישא לשושנה בתו של הרב משה נתן נטע למברגר גאב"ד מאקווא, והתגורר לצד חמיו בקריית אתא. לאחר פטירת חותנו בשנת 1983 עבר לירושלים, והחל לכהן כר"מ ומשפיע בישיבת בית אברהם, בה למד.
בהמשך התמנה גם למשפיע ומשגיח בישיבת רוז'ין של חסידות בויאן בתפקיד זה כיהן במשך כעשרים שנה, עד להכתרתו לאדמו"ר.
עם פטירת אביו, בשנת 2009 מונה לאדמו"ר במהלך הלווייתו. אחיו הגדול ממנו, הרב גדליה משה גולדמן, היה אחראי על ניהול המוסדות במשך רוב שנות אביו, ונחשב כמי שימלא את מקום האב באדמו"רות בבוא העת, אולם בסוף ימיו הורחק על ידי האב מניהול המוסדות. אח זה פתח חצר עצמאית ומכהן בה כאדמו"ר.
דברי תורתו יצאו לאור בספר בשם "דברות קודש" (5 כרכים).
ב-29 באוגוסט 2022 בשעות הערב, קיבל דום לב בביתו ולאחר נסיונות החייאה נפטר בביתו, הוא נקבר לצד אביו בהר הזיתים בירושלים.
בתום השבעה הוכתר בנו הגדול, הרב משה נתן נטע גולדמן לממלא מקומו באדמו"רות זווהיל.
צאצאים
שני בנים וארבעה בנות:
הרב יעקב לייב גולדמן
מפתח רכב
מפתח לרכב או מפתח לרכב הוא מפתח המשמש לפתיחה ו/או התנעה של רכב. עיצובים מודרניים של מפתחות הם בדרך כלל סימטריים, וחלקם משתמשים בחריצים משני הצדדים, במקום קצוות חתוכים, כדי להפעיל את המנעול. יש לו שימושים מרובים לרכב שאיתו הוא נמכר. מפתח לרכב יכול לפתוח את הדלתות, כמו גם להפעיל את ההצתה, לפתוח את תא הכפפות וגם לפתוח את תא המטען של המכונית. חלק מהמכוניות מגיעות עם מפתח נוסף הידוע כמפתח "ספייר". מפתחות ספיירים מסוימים, במיוחד אלה השייכים לרכבים בעלי ביצועים גבוהים, מרחיקים לכת ומגבילים את תפוקת הכוח של המנוע. לאחרונה, תכונות כגון אימובילייזרים מקודדים יושמו בכלי רכב חדשים יותר. מערכות מתוחכמות יותר הופכות את ההצתה לתלויה במכשירים אלקטרוניים, ולא במתג המפתח המכני. מספר מערכות אלו, כמו KeeLoq ו-Megamos Crypto הוכחו כחלשות ופגיעות להתקפות קריפטיות.
מערכות כניסה ללא מפתח, המשתמשות במקלדות צמודות-דלת, שלט מפתח, מכשירי סמארט-פון וטאבלטים, או שלט רחוק במקום מפתח קלאסי, הפכו לתכונה סטנדרטית ברוב המכוניות החדשות. חלקם באמצעות חיישן קירבה ובכך דלתות הרכב נפתחות אוטומטית כאשר המכשיר מזוהה בקרבת הרכב.
חלק מהמפתחות המשכוללים לרכב הם מרכיב חובה בכדי למנוע מקרי גניבה. מרצדס בנץ למשל, משתמשת במפתח לחתוך המשתמש בקרן אינפרא אדום מקודדת המתקשרת עם מחשב המכונית, ואם הקודים תואמים, ניתן להתניע את המכונית. המפתחות הללו עשויים להיות יקרים להחלפה, ואם הם אובדים ויכולים לעלות מאות ועד אלפי שקלים.
מפתח Switchblade זהה בעצם לכל מפתח רכב אחר, למעט במראה החיצוני. מפתח Switchblade נועד להתקפל בתוך השלט כאשר הוא אינו בשימוש. מפתחות Switchblade הפכו פופולריים מאוד לאחרונה בגלל המראה הקומפקטי החכם שלהם. סוגים אלה של מפתחות נקראים גם מפתחות נשלפים או מפתחות קפיצים. מכיוון שמפתחות Switchblade מפותחים רק עבור דגמי רכב חדשים, הם מצוידים בדרך כלל בשבב משדר מתוכנת.
היסטוריה
למכוניות היו מפתחות גם בעבר, אך מפתחות ההצתה הראשונים שהפעילו גם את מנגנון המתנע הוצגו על ידי קרייזלר ב-1949.
Signa-Craft ויצרנים אחרים כמו קרטיס, טיילור לוקס ומר קי ייצרו גם מפתחות עבור יצרנים ודגמים רבים של שנות ה-50–70 הידועים בשם "Crest Keys". אלה היו מפתחות רכב שהציגו עיבוד אמייל של הלוגו של יצרן הרכב על החרטום וצופו בזהב 14 קראט. במהלך שנות ה-60 המוקדמות, המפתחות המיוחדים הללו הפכו כל כך פופולריים עד שחברות נפט כמו Mobil, Texaco ו-Union 76 החלו להנפיק גרסאות עם לוגו משלהן כפריטי קידום מכירות עבור הלקוחות שלהן.
בינתיים, חברות כמו בריגס וסטרטון והורד, יצרו פריטי מפתח עם לוגו של יצרנית הרכב עליהם. אלה נודעו בשם "לוגו ריק". מפתחות אלו היו זהים למפתחות המקוריים שהונפקו על ידי יצרנית הרכב, ואפשרו לבעלים לרכוש מפתחות ספיירים זהים למקור.
מופעים של חובבי רכב
חובבי רכב, שנכנסים לתערוכות תחרותיות, מנסים לשמור על מראה הרשמי של מפתחות המכונית שלהם. שופטי תערוכות רכב בררניים לרוב יתנו ציון נמוך לרכב אם אין לו סט מפתחות נכון עם הלוגו המקורי של יצרן הרכב וקוד הנעילה המוטבע עליהם. רבים מחלקי הלוגו המקוריים הללו אינם מיוצרים עוד וזמינים רק ממלאי ישן ומצטמצם.
חיתוך פנימי
למפתח חיתוך פנימי (המכונה גם "חיתוך לייזר") יש להב מלבני עם חריץ גלי שחותך את מרכז פני הלהב, בעומק קבוע.
בדרך כלל למפתח יש חריץ גלי זהה בגב הלהב, מה שהופך אותו לסימטרי כך שהוא עובד לא משנה באיזה כיוון הוא מוחדר. יש לחתוך מפתחות אלו על ידי מכונות מיוחדות לחיתוך המיועדות עבורם.
משיב
מפתחות משדר עשויים להיקרא גם "מפתחות שבב". מפתחות משדר הם מפתחות הצתה לרכב עם מעגלים פולטי אותות בנויים בתוכם.
כאשר המפתח מסובב בצילינדר ההצתה, מחשב הרכב משדר אות רדיו למעגל למשיב שבמפתח. למשיב אין סוללה; הוא מופעל על ידי אות הרדיו עצמו. למשיב יש בדרך כלל שבב מחשב שמתוכנת להגיב על ידי שליחת אות מקודד בחזרה למחשב המכונית. אם המשיב לא מגיב או אם שהקוד שגוי, המנוע לא יתניע. מכוניות רבות משתתקות אם נעשה שימוש במפתח הלא נכון. מפתחות מהסוג הזה מצליחים להגן על מכוניות מפני גניבה בשתי דרכים: החדרת המפתח בכוח לצילינדר ההצתה לא תתניע את המכונית, וקשה לשכפל את המפתחות. זו הסיבה שמפתחות שבבים מאוד פופולריים במכוניות מודרניות ועוזרים בלהפחית את מקרי גניבות הרכבים.
אנשים רבים שיש להם מפתחות משדר, אינם מודעים לעובדה כי המעגל מוסתר בתוך ראש הפלסטיק של המפתח. מצד שני, ג'נרל מוטורס ייצרה את מה שמכונה מפתחות VATS (מערכת נגד גניבת רכב) במהלך שנות ה-90, שלעיתים קרובות מאמינים בטעות שהם משדרים, אך למעשה משתמשים בנגד פשוט, הנראה בלהב של המפתח. אם ההתנגדות החשמלית של הנגד שגויה, או שהמפתח הוא מפתח רגיל ללא נגד, המעגל של מערכת החשמל של המכונית לא יאפשר את התנעת המנוע.
ביטוי (מתמטיקה)
במתמטיקה, ביטוי הוא רצף סופי של סימנים בעלי משמעות מתמטית. הסימנים בביטוי כוללים לרוב מספרים, פונקציות, פעולות, אופרטורים, משתנים, יחסים ואובייקטים מתמטיים אחרים.
הרפובליקה הקומנצ'ית
הרפובליקה הקומנצ'ית הייתה ישות מדינית קצרת ימים שהוקמה בתום מלחמת העולם הראשונה לאחר התפרקותה של האימפריה האוסטרו־הונגרית במרכז גליציה. היא התקיימה מנובמבר 1918 ועד ינואר 1919.
ביטוי (מתמטיקה)
קריאתם של ביטויים מתמטיים נעשית משמאל לימין, גם כאשר הם משולבים בטקסט עברי.
הרפובליקה הקומנצ'ית
ב־4 בנובמבר 1918 נערך כינוס של רותנים ממזרח חבל למקו בכפר קומנצ'ה שבמחוז סאנוק שבו הוחלט על הקמתה של הרפובליקה הקומנצ'ית. לנשיא נבחר פנטליימון שפילקה (Pantelejmon Shpylka). הרפובליקה כללה 30 כפרים, בעלת אוריינטציה פרו־אוקראינית והיא שאפה להצטרף לרפובליקה העממית של מערב אוקראינה. הרפובליקה נכבשה על ידי הפולנים ב־23 בינואר 1919 במלחמה הפולנית–סובייטית.
ביטוי (מתמטיקה)
כאשר הביטוי כולל משתנים, ניתן להציב במקומם ערכים ולחשב את ערכו בהתאם לערכים אלה (אם כי ייתכנו ערכים שהצבתם תהפוך את תוצאת החישוב לבלתי מוגדרת, לדוגמה: הביטוי x / y,  כאשר יוצבו בו x = 10, y = 5 ייתן את הערך 2, אך יהיה בלתי מוגדר אם יוצב בו הערך  y = 0).
סדר הפעולות בחישוב ערכו של ביטוי נעשה לפי כללי קדימות אופרטורים.
שני ביטויים נחשבים שקולים אם כל ערך המוצב במשתנים שלהם מוליך לתוצאה זהה בשניהם, למשל: הביטוי שקול לביטוי 12x, משום שכל ערך שניתן ל-x יניב אותה תוצאה בשני הביטויים.
על מבנהו של הביטוי לציית לכללי הסימון המתמטי ולכללים שנקבעו למבנה הביטויים. בהתאם לכך, הצירוף 2 + 3 הוא ביטוי תקין, ואילו הצירוף + 2 * אינו תקין בהתייחס לסימני האריתמטיקה.
Liðun
M83 (להקה)
M83 (נהגה: אם אייט ת'רי) הוא שמו של הרכב אינדי רוק ומוזיקה אלקטרונית שהוקם באנטיב שבצרפת בשנת 2001 על ידי אנטוני גונזלס וניקולס פרומג'ו, אשר פרש מההרכב לאחר סיבוב ההופעות הראשון. מקור השם הוא מספרה הסידורי של הגלקסיה M83.
סגנונו המוזיקלי של ההרכב מורכב ועשיר, והוא מושפע מסגנונות שונים כגון שוגייז ואמביינט. הוא מאופיין בשימוש רב באפקטי-סאונד היוצרים תהודה של הצלילים, ובמילים ושירה בסגנון רך על רקע גיטרות ותופים רועמים. ככלל, ניכר שוני בסגנונם המוזיקלי ובאופיים של האלבומים השונים, כאשר אלה המוקדמים מאופיינים בצלילי רוק אלקטרוני רועש ואפל, בעוד המאוחרים הם רגועים יותר ובעלי נימה אופטימית. חלק מהשירים מלווים בשירה וחלק הם קטעים אינסטרומנטליים.
במשך השנים שימש ההרכב כמופע חימום ללהקות קינגס אוף ליאון, הקילרס ודפש מוד, והם הופיעו במועדון הבארבי שבתל אביב ביולי 2009.
דיסקוגרפיה
מלבד אלבומי האולפן והסינגלים הוציא ההרכב כ־15 רמיקסים ללהקות והרכבים כמו גולדפראפ, דפש מוד, פלאסיבו, בלוק פארטי וטלקס.
רוברט רוקאווי
רוברט א' רוקאווי (באנגלית: Robert A. Rockaway; נולד ב-27 בינואר 1939) הוא פרופסור אמריטוס בחוג להיסטוריה של עם ישראל באוניברסיטת תל אביב.
חייו ופועלו
רוברט רוקאווי נולד וגדל בדטרויט. בגיל 5 החל ללמוד בבית הספר היסודי "ישיבת חכמי לובלין" בעיר. בגיל 11 עבר רוקאווי ללמוד בבית ספר ציבורי.
רוקאווי למד לתואר הראשון בספרות אנגלית, היסטוריה כללית והיסטוריה של ארצות הברית באוניברסיטת המדינה של ויין. את התואר השני השלים בהיסטוריה וארכאולוגיה באוניברסיטת מישיגן. הוא עשה שנה אחת בלימודי משפטים אך לאחר שנה פרש כדי לכתוב דוקטורט באוניברסיטת מישיגן. התזה עסקה ביהודי דטרויט, הפעם הראשונה בה נכתבה עבודה אקדמית על האוכלוסייה היהודית בעיר הזו; העבודה עסקה בהיסטוריה של יהודי דטרויט עד מלחמת העולם הראשונה. לאחר סיום הדוקטורט ב-1970 לימד שנה אחת באוניברסיטת טקסס, ולאחריה עלה לישראל.
מ-1971 לימד באוניברסיטת תל אביב עד פרישתו לגמלאות באוקטובר 2007 כפרופסור חבר. במהלך הקריירה האקדמית שלו שהה בשבתונים באוניברסיטת קליפורניה, באוניברסיטת סן דייגו, שם עזר להקים את החוג ליהדות, באוניברסיטת טקסס, באוניברסיטת בוסטון ובאוניברסיטת ברנדייס. בין המקומות שבהם הרצה היו אוניברסיטת וושינגטון בסנט לואיס, אוניברסיטת סירקיוז, אוניברסיטת ניו יורק, אוניברסיטת מלבורן, אוניברסיטת קליפורניה בלוס אנג'לס, אוניברסיטת מיזורי, אוניברסיטת קנזס, אוניברסיטת מינסוטה, אוניברסיטת ויסקונסין, אוניברסיטת מיאמי ועוד.
בשנת 1976 היה חבר במפלגת ד"ש וכתב חלק ממצעה העוסק בקשר בין היהודים לתפוצה.
חייו האישיים
בעבר היה נשוי לאשת האופנה בטי רוקאווי, השניים חיו ביחד 18 שנים עד שהתגרשו באמצע שנות התשעים של המאה ה-20 ובשנת 2000 חזרו לחיות יחד. לזוג יש שני ילדים.
תיאור מחקריו
עיקר מחקריו של רוברט רוקאווי עניינם יהדות ארצות הברית מראשיתה ועד ימינו.
היהודים בדטרויט 1914-1762
ספר זה (The Jews of Detroit: from the Beginning, 1762-1914) עוסק בכלכלה, בדת, בניידות גאוגרפית, אנטישמיות, יחסים בין יהודים ולא-יהודים ובפוליטיקה היהודית בעיר דטרויט. בין האישים המרכזיים שסיפוריהם מתוארים בספר היה סאם גולדווטר היהודי, שהיה המועמד לראש העיר של דטרויט ב-1890, היה דוד של בארי גולדווטר, שהיה מועמד מול לינדון ג'ונסון לנשיאות ארצות הברית ב-1964. סבא והאבא של שניהם היו אחים ונולדו בפוזן שבפולין.
הגנגסטר היהודי בארצות הברית
הספר ראה אור בשפה האנגלית ב-1993, תורגם מאנגלית לשפות עברית, גרמנית ורוסית, והתפרסם בעשר מהדורות באנגלית. המהדורה החדשה המוערת, מורחבת ומתוקנת יצאה בשנת 2000 בשפה האנגלית תחת הכותר But He Was Good to His Mother (אבל הוא היה טוב לאמו). הספר מספר על גנגסטרים יהודים מן המאה ה-19 עד שנות החמישים של המאה העשרים. הוא מספר על הגנגסטרים מכל מיני זוויות: קשריהם עם משפחתם, קשריהם עם הקהילה היהודית, בודק מי מהגנגסטרים הגן על הקהילה היהודית, מי עזר לישראל, מי הרג את מי, קשריהם עם המאפיה האיטלקית, מה הם עשו. הוא מתאר מי היו הגנגסטרים הגדולים במזרח, מי הגנגסטרים הגדולים במערב, מי היו הגנגסטרים הגדולים ביותר באופן כללי, אילו כנופיות שלטו, קשריהם עם המשטרה, קשריהם עם השופטים. לצורך הספר נפגש רוקאווי עם חלק מהגנגסטרים, שרבים היו בשנות השמונים לחייהם ושוחח איתם בראיונות אישיים ובדק את תיקי המשטרה ותיקי האף. בי. איי וקרא מכתבים ששלחו גנגסטרים אסורים בבתי סוהר.
הגנגסטרים הבולטים שכיכבו בספרו היו: לפקה בוכהלטר, מאיר לנסקי, אבנר זווילמן בניו ג'רזי, האחים בלומנפלד במינסוטה ששלטו על העיר מיניאפוליס, בן "בגסי" סיגל בקליפורניה שבנה את מלון פלמינגו, מו דליץ בקליבלנד שעבר ללאס וגאס והרוויח כסף רב יותר כשהיה לגאלי ובנה בתי מלון ובתי חולים מהכסף. ארנולד רוטשטיין שהיה מהמר מאוד מפורסם בהיסטוריה האמריקאית, נולד במשפחה יהודית דתית בניו יורק ומופיע בכמה סרטים על התקופה. לנסקי, לאקי לוצ'יאנו, בגסי סיגל ובוכהולטר ראו את רוטשטין כאבא, מעין סנדק שלימד אותם לעבוד יחדיו ושכולם יכולים להרוויח.
מהגרים יהודים ממזרח אירופה 1920-1901
ספר זה Words of the Uprooted: Jewish Immigrants in Early 20th) Century America) ראה אור בהוצאת אוניברסיטת קורנל בשנת 1998. הוא עוסק במוסד שהקימו יהודים אמריקאים ממוצא גרמני על מנת להוציא יהודים מובטלים מניו יורק ולפזר אותם בכל מיני מקומות בארצות הברית, היכן שהייתה קהילה יהודית ועבודה. הרעיון היה שיהיה כתוצאה מכך יותר טוב בניו יורק ופחות פשע. הארגון שלח 75,000 יהודים ל-1500 מקומות שונים בארצות הברית, ערים ועיירות בהם גרו יהודים. הרבה מהם כתבו למשרד בניו יורק על הצלחותיהם, מה הם עושים ומה דרישותיהם, איך הסתדרו, תחושותיהם: שמחה, געגועים וכדומה. רוקאווי תרגם מכתבים רבים שלהם שפורסמו בספר.
לואיס פרחאן
רוקאווי כתב מונוגרפיה על השייח׳ האנטישמי לואיס פרחאן, ממנהיגי הארגון אומת האסלאם, ועל הקמפיין האנטישמי שלו.
מהגרים, פועלים וגנגסטרים: פרקים בתולדות יהודי ארצות הברית
זוהי סדרה של מאמרים שפרסם רוקאווי באנגלית, והיא תורגמה לעברית, במתכונת ספר לימוד הסוקר את תולדות היהודים בארצות הברית. כעת הוא עובד על מהדורה חדשה עם מאמרים חדשים על אנטישמיות, גנגסטרים, מאבק בין מהגרים ממזרח אירופה למהגרים אמריקאים, ועל התנועה הסוציאליסטית היהודית בארצות הברית.
ספריו
יצא במהדורה שביעית מורחבת ומעודכנת במקור האנגלי: Rockaway, Robert A. But He was Good to his Mother: The Lives and Crimes of Jewish Gangsters. Revised Edition. Jerusalem: Gefen, 2000
אינטגרין
אינטגרינים (Integrin) הם קולטנים המתווכים בחיבור תאים לרקמות הסובבות אותם, היכולות להיות תאים אחרים או מטריצה חוץ-תאית. לאינטגרין יש חשיבות גם באיתות בין-תאי, ובאמצעות זאת הוא מגדיר את צורת התא, תנועת התא ומבקר את מחזור התא.
לרוב קולטנים מיידעים את התא על מולקולות בסביבתו, והתא מעורר תגובה. תפקידו של האינטגרין אינו מוגבל רק לאיתות בין חוץ התא לפנים התא, אלא אחראי על אופן הפעולה בין פנים לחוץ התא. האינטגרין מעביר אפוא מידע מהמטריצה החוץ תאית אל התא, וחושף את מצב התא כלפי חוץ, ומאפשר תגובות מהירות וגמישות לשינויים בסביבה, כדוגמת קרישת דם על ידי הטסיות.
ישנם סוגים רבים של אינטגרין, ולתאים רבים יש על פניהם סוגים שונים של אינטגרין. אינטגרין חיוני לבעלי חיים, ונמצא בכל בעלי החיים שנחקרו, מספוגיים ועד יונקים. אינטגרינים נחקרו היטב באדם.
לצד אינטגרינים ישנם חלבונים אחרים בהם קדהרינים, cell adhesion molecules וסלקטינים המשתתפים בתקשורת תא-תא ותא-מרווח בין תאי.
נצרות אוריינטלית אורתודוקסית
הכנסיות האוריינטליות האורתודוקסיות (ידועות גם ככנסיות שלוש הוועידות ולא-כלקדוניות) הוא השם המודרני המקובל למספר כנסיות נוצריות שמקורן במזרח התיכון, הדוחות את ההגדרה הכריסטולוגית שנקבעה בוועידת כלקדון ב-451. בשל עמדתן זו הן נודעו בכינוי "מונופיזיטיות", אם כי זו איננה השקפתן והן מיאפיזיטיות או נמנעות משאלות כריסטולוגיות. הן כוללות את הכנסייה הקופטית, הכנסייה הארמנית, הכנסייה הסורית-אורתודוקסית, הכנסייה האורתודוקסית האתיופית ועוד כמה שלוחות. בסך הכל יש בעולם כשבעים מיליון נוצרים אוריינטלים, והם מהווים את הדת הגדולה ביותר בארמניה, נגורנו-קרבאך, אתיופיה וכנראה גם אריתריאה.
תולדות
ראשית ההפרדה בין הנצרות המזרחית הקדומה לנצרות הקתולית ולנצרות האורתודוקסית היא במינות המונופיזיטית של אוטיכס, אשר גרס כי לישו היה רק טבע אחד, הטבע האלוהי. בשנת 449 ועידת אפסוס השנייה בראשות פטריארך אלכסנדריה דיוסקורוס  דחתה אמנם את הקביעה התאולוגית הזאת, אך בו-בזמן זיכתה את אוטיכס, אשר בינתיים חזר בו ואילו פלביאנוס, פטריארך קונסטנטינופול, אשר גרס כנגד אוטיכס שלישו שתי מהויות נפרדות לאחר ההתגלמות האלוהית, גונה והודח. אולם, האפיפיור, לאו הראשון, סירב לקבל את הכרעות הוועידה ודרש ועידה נוספת. קיסר הביזנטיני דאז, מרקיאנוס תמך בדרישת האפיפיור, וכך בשנת 451 כונסה ועידת כלקדון, שבה נקבעה הדוקטרינה הדיופיזיטית, שעל-פיה לישו היו שני טבעים שונים, הנפרדים מהותית אך בלתי-נפרדים גשמית, אלוהי ואנושי, אשר נמצאים בגוף אחד. כמו כן דיוסקורוס הוחרם והודח, ואוטיכס הוחרם אף הוא. אולם, לדעת בישופים רבים מהמזרח, הדוקטרינה הדיופיזיטיות שהתקבלה בוועידה הייתה שקולה כנגד קבלת המינות הנסטוריאנית שגונתה אך 20 שנה קודם לכן בוועידת אפסוס, ולכן הם דחו את החלטות ועידת כלקדון ופרשו מהכנסייה, ובראשם דיוסקורוס. כנסיות פורשות אלה אימצו את הדוקטרינה המיאפיזיטית של קירילוס האלכסנדרוני, אשר גורסת כי שני טבעיו של ישו התאחדו לתוך טבע אחד, ששומר על תכונותיהם של זה ושל זה, ודחו את המונופיזיטיות הקיצונית של אוטיכס.
תוכנית דיסקברי
תוכנית דיסקברי (באנגלית: Discovery Program) היא תוכנית לחקר החלל של נאס"א במסגרתה משוגרות משימות זולות וממוקדות לחקר מערכת השמש. התוכנית החלה ב-1992 כחלק מחזונו של מנהל נאס"א דניאל גולדין, לבצע משימות מחקר תחת המוטו "זול יותר, מהיר יותר ויעיל יותר". ייחודיות התוכנית היא שהמשימות ויעדיהם מוצעות על ידי אוניברסיטאות, מעבדות מחקר, חברות תעשייה ועוד. ההצעות עוברות תהליך תחרותי של בחינת התוכנית. משימות דיסקברי משיגים גילויים מדעיים חדשים ובכך מוסיפים רבות לידע האנושי על מערכת השמש.
נאס"א מקבלת גם הצעות עבור תחרות Discovery Program Missions of Opportunity (משימות הזדמנות של תוכנית דיסקברי). דבר זה מקנה הזדמנות להשתתף בתוכניות שאינן של נאס"א על ידי מימון בניית מכשירים מדעיים או רכיבי חומרה עבור מכשירים אלו, או למצוא מטרה מחודשת עבור חלליות קיימות של נאס"א. הזדמנויות אלו מוצעות דרך תוכנית Stand Alone Mission of Opportunity (SALMON). תוכנית דיסקברי מהווה אחת משלוש תוכניות המנוהלות במשרד התוכנית למשימות פלנטריות.
משימות פעילות
שתי המשימות הנוספות שהגיעו לשלב הסופי אך לא נבחרו הן:
משימות מתוכננות
ב-4 בינואר 2017 נאס"א הכריזה על שתי משימות נוספות במסגרת תוכנית דיסקברי, שזכו בתחרות למשימות ה-13 וה-14 של התוכנית:
ב-2 ביוני 2021 הודיעה נאס"א, כי שתי משימות ונוס, +DAVINCI ו-VERITAS, נבחרו למשימות 15 ו-16 של התוכנית. שתי המשימות שיושקו בין השנים 2028 ל-2030, נבחרו מתוך ארבע הצעות שעלו לגמר ב-13 בפברואר 2020.
אוניברסיטת מזרח קרוליינה
אוניברסיטת מזרח קרוליינה (באנגלית: East Carolina University, ידועה גם בכינוי ECU) היא אוניברסיטת מחקר ציבורית, הממוקמת בעיר גרינוויל שבקרוליינה הצפונית. זוהי האוניברסיטה הרביעית בגודלה במדינת קרוליינה הצפונית.
היסטוריה
מוסד הלימוד נוסד בשנת 1907 כבית ספר להכשרת מורים. בראשית המאה ה-20, מושל קרוליינה הצפונית תומאס ג'ארוויס שאף להקים מוסד להשכלה גבוהה במדינה. רשויות צפון קרוליינה אישרו את בקשתו ובשנת 1907 הוא החל בהקמתו של בית הספר להכשרת מורים של מזרח קרוליינה. בין הסיבות לבחירה בעיר גרינוויל הייתה מענק כספי וקרקעות שהוענקו על ידי מחוז פיט, שגרינוויל היא בירתו, לטובת הקמת מוסד הלימוד במיקום זה.
כשפתח בית הספר את שעריו פעלו בו 11 חברי סגל ולמדו בו 123 סטודנטים מהם 104 נשים. בשנת 1921 שינה המוסד את שמו לקולג' למורים של מזרח קרוליינה. באותה שנה גם הוענק לראשונה תואר ראשון בחינוך. בתחילת שנות השלושים החלו להעניק במוסד גם תואר שני.
בשנת 1967 קיבל המוסד מעמד אוניברסיטה ושינה את שמו לאוניברסיטת מזרח קרוליינה, ובשנת 1975 נכללה האוניברסיטה במערכת האוניברסיטאות של קרוליינה הצפונית.
נכון לשנת 2020, מתקיימים באוניברסיטה 84 מסלולי לימוד לתואר ראשון, 70 מסלולים לתואר שני ו-13 תוכניות מחקר לדוקטורט. באוניברסיטה מציעים גם 126 מסלולי לימודים מקוונים לתואר ולתעודה בתחומים כגון חינוך, בריאות ומנהל עסקים. בתוכניות השונות באוניברסיטה לומדים היום כ-28,651 סטודנטים.
קמפוס ומבנים
האוניברסיטה מחולקת לשלושה קמפוסים מרכזיים ושטחה הכולל כ-6.4 קילומטרים רבועים. הקמפוס הראשי ממוקם במזרח האוניברסיטה ושטחו כ-2 קילומטרים רבועים. בקמפוס כ-158 מבנים המיועדים ללימוד, מעבדות מחקר ומגורי סטודנטים. כמו כן פועלים באוניברסיטה הקמפוס למקצועות מדעי הבריאות והקמפוס למחקר, הממוקם במערב האוניברסיטה.
פקולטות ומחלקות
באוניברסיטת מזרח קרוליינה פועלות מספר פקולטות ומחלקות בתחומים שונים :
מכונים ומרכזי מחקר
באוניברסיטה פועלים מספר מכוני מחקר ומרכזי מחקר בתחומי מדעי החיים והבריאות, הרפואה, הניהול והחינוך. בין מרכזי המחקר נכללים מרכז לפסיכופיזיולוגיה יישומית, מרכז לחקר אנרגיה מתחדשת והנדסת סביבה, מכון לחקר הים, מכון לחקר עסקים קטנים, מכון מזרח קרוליינה לסוכרת והשמנת יתר ומוסדות מחקר נוספים.
באוניברסיטה נערכים גם מחקרים בשדה, במסגרתם הסטודנטים והחוקרים יוצאים אל מחוץ לקמפוס ומשתתפים במחקרים בקהילה ובסביבה הקרובה. בין מחקרים אלה מתקיימת פעילות מחקר ושימור עופות מים במסגרת שיתוף פעולה שמקיימת האוניברסיטה עם שמורת "סילבאן הייטס" (Sylvan Heights), בין היתר בתחום שימור מינים בסכנת הכחדה.
קהילה יהודית ויחסים עם ישראל
באוניברסיטת מזרח קרוליינה לומדים כ-200 סטודנטים יהודים לתואר ראשון.
באוניברסיטה הוקם בשנת 2016 ארגון הסטודנטים העצמאי “Pirates for Israel” שעוסק בתחום ההסברה לישראל ובו יכולים סטודנטים ללמוד על תרבות ישראל. הארגון עורך מפגשים לסטודנטים וכן פעילויות הסברה ופנאי בקמפוס.
Celtic Woman
Celtic Woman (באנגלית: אישה קלטית) הוא הרכב מוזיקלי אירי נשי הכולל נכון ל-2014 ארבע מבצעות: הזמרות ליסה לם (Lisa Lambe), מייריד קרלין (Máiréad Carlin) וסוזן מקפאדן (Susan McFadden) והכנרת מייריד נסביט (Máiréad Nesbitt). בין חברות הלהקה בעבר היו: לין הילרי (Lynn Hilary), אלכס שרפ (Alex Sharpe), קלואי אגניו (Chloë Agnew), ליסה קלי (Lisa Kelly) ועוד. הרפרטואר של הלהקה נע ממוזיקה קלטית ועד שירים מודרניים. נכון ל-2013 הוציאה הלהקה לאור שלושה עשר אלבומים והשתתפה בכמה סיורי הופעות בעולם.
לפופולריות של המוזיקה הקלטית מחוץ לאירלנד ואירופה אחראים אמנים כדוגמת אניה ה-קלאנאד ולורינה מק'קניט, יחד עם מופעים כדוגמת ריברדאנס ולורד אוף דה דאנס. מסיבה זו כונתה להקת Celtic Woman "הריברדנס של הקול".
אלבומים
צוות של חברת הטלוויזיה PBS צילם את המופע של Celtic Woman שנערך לפני אולם מלא ב-15 בספטמבר 2004 במבנה ה-Helix בקמפוס אוניברסיטת דבלין. את המופע ארגנו המפיקה שרון בראון (Sharon Browne), המנהל דייב קאבנה (Dave Kavanagh) והמנהל המוזיקלי והמלחין דייוויד דאונס (David Downes). הופעה זו שודרה ברשת PBS בארצות הברית במרץ 2005, ובתוך שבועות הגיע אלבום הבכורה של הלהקה הנושא את שמה (Celtic Woman) למקום הראשון במצעד מכירת התקליטים של כתב העת בילבורד בסוגת מוזיקת העולם. ב-22 ביולי 2006, לאחר 68 שבועות במקום הראשון שבר האלבום את השיא הקודם של הזמן הממושך ביותר במקום הראשון, ובסך הכול שהה בראש המצעד 81 שבועות. ההצלחה של הקבוצה בארצות הברית מיוחסת לפרסומת הנרחבת לה זכתה ב-PBS במהלך 2005. ההופעה החיה בה-Helix יצאה לאור על DVD במקביל לאלבום האולפן.
את המקום הראשון במצעד מכירת התקליטים של מוזיקת העולם איבד האלבום הראשון של הלהקה לטובת האלבום השני שלה, "Celtic Woman: A Christmas Celebration" (חגיגת חג המולד), שיצא לאור ב-19 באוקטובר 2006.
בתגובה לפופולריות הגדולה של ההופעה בטירת סליין ב-2006, הקרינה רשת PBS ב-7 בדצמבר 2007 קונצרט מיוחד של הלהקה כשהיא מופיעה שוב ב-Helix בדבלין שבאירלנד. ההופעה כללה שירים מהאלבום השני של הלהקה: "Celtic Woman: A Christmas Celebration".
ב-28 באוקטובר הוציאה הלהקה האירית אלבום רביעי הקרוי "Celtic Woman: The Greatest Journey" (המסע הגדול ביותר).
!שם האלבום !תאריך הוצאה לאור !סוג מדיה !אזור !דירוג שיא במצעדים
מסעי הופעות
להקת Celtic Woman ערכה שלושה מסעי הופעות בארצות הברית, וכן במקומות נוספים בחו"ל. הלהקה הופיעה ביותר מתריסר ערים בארצות הברית ב-2005 עם חומר מאלבומה הראשון. הלהקה סיירה בארצות הברית פעמיים נוספות במופע "Celtic Woman: A New Journey" (מסע חדש) כשהיא מבקרת ב-88 ערים ב-2007 ובמעל ל-75 ערים ב-2008. באפריל 2008 הוכרז שלהקת הבנים "The High Kings" (המלכים הנעלים) ששרה בלדות איריות יהוו את מופע החימום ללהקה במהלך יוני 2008.
בשלהי 2008 הוכרז על מסע הופעות "אי התקווה" (Isle of Hope) ובו ישירו בנות הלהקה חומר מקורי של המחברים דייוויד דאונס (David Downes) וברנדן גרהם (Brendan Graham המחבר של אחד משיריה האהובים של הלהקה "You Raise Me Up" - אתה מרומם אותי), ביצועים לשירים כדוגמת "Fields of Gold" (שדות זהב) ו-"Have I Told You Lately That I Love You" ("האם אמרתי לך לאחרונה כי אני אוהבת אותך") וביצועים מסורתיים של דני בוי, "The Sky and the Dawn and the Sun" ("השמים והשחר והחמה") ו-"Spanish Lady" ("גבירה ספרדייה"). במאי-יוני 2011 שהו חברות הלהקה ביפן, שם הן הקליטו את שיר הנושא לסרט היפני החדש "הנסיכה טויוטומי". במקביל הן הוציאו אלבום אוסף חדש שנקרא Believe וכולל בעיקר שירים שביצעה הלהקה בעבר, ואלבום בשם Lulaby.
חברות הלהקה
החברות המקוריות בלהקת Celtic Woman היו קלואי אגניו (Chloë Agnew), אורלה פאלון (Órla Fallon), ליסה קלי (Lisa Kelly), מייב ני וולחהה (Méav Ní Mhaolchatha ) ומייריד נסביט (Máiréad Nesbitt). ב-2005, בזמן שני וולחהה הייתה בהיריון, נבחרה דיירדרה שנון (Deirdre Shannon) להחליפה במהלך מסעי ההופעות. שנון עזבה את הלהקה בפברואר 2006, וני וולחהה חזרה ללהקה בזמן על מנת להקליט את האלבום "מסע חדש", ולהצטרף למסע ההופעות של התקליט.
על שינוי נוסף בהרכב הוכרז ב-6 בספטמבר 2006, כאשר התפרסמה הידיעה שהיילי וסטנרה (Hayley Westenra) הצטרפה רשמית ללהקה ב-24 באוגוסט. בנוסף להשתתפותה באלבום וב-DVD של "מסע חדש" התחלפה וסטנרה עם ני וולחהה מדי פעם במהלך מסע הופעות על מנת לשמר את ההרכב בן חמש הנשים.
ב-8 באוגוסט 2007 הוכרז כי ני וולחהה עוזבת את הלהקה באופן קבועה על מנת להתמקד בקריירה כסולנית. המחליפה של ני וולחהה, לין הילרי (Lynn Hilary) הופיעה לראשונה עם הלהקה ב-19 באוקטובר 2007 בהופעה באסטרו (Estero) שבפלורידה.
בדצמבר 2007 נטלה ליסה קלי שהייתה צפויה ללדת ב-2008, חופשת לידה מהלהקה. אלכס שרפ (Alex Sharpe) מילאה את מקומה במסע ההופעות "מסע חדש" במהלך חופשה זו.
במסע ההופעות של 2009, "אי התקווה" מנתה הלהקה את הזמרות קלואי אגניו, לין הילרי, ליסה קלי ואלכס שרפ ואת הכנרת מייריד נסביט. באתר הרשמי של Celtic Woman הוכרז כי אורלה פאלון פורשת מהלהקה על מנת להתמסר למשפחתה ולהתמקד באלבום סולו. לפי כך, החליפה אלכס את אורלה באופן קבוע. לאחר מכן עזבו אלכס ולין והצטרפה ליסה לם. בסוף 2011 הודיעה ליסה קלי על חופשה לקראת לידה, ואת מקומה תפסה סוזאן מקפאדן. מינויה של מקפאדן הפך לקבוע לאחר שליסה קלי עזבה סופית ועברה לנהל בית ספר לפיתוח קול בארצות הברית. בקיץ 2013 נמסר על עזיבתה של קלואי אגניו, ובמקומה הצטרפה מייריד קרלין. הסגנון האירי המסורתי כבר איננו מאפיין את הלהקה בשנים האחרונות, בעיקר מאז עזיבתן של מייב ואורלה. סגנונן הוא עתה רומנטי, פופ, וקלאסי-קל. כשנשאלה פעם ליסה קלי כיצד חברות הקהילה מסתדרות ביניהן היא ענתה: "אנחנו מסתדרות משום שאנו כה שונות. קלואי אגניו משתפת פעולה, מייב ני וולחהה הגיונית, אורלה פאלון מלאכית ומייריד נסביט אנרגטית". קלואי אגניו סיפרה כי היחסים בין חברות הלהקה הם הנושא העיקרי עליו הן נשאלות: "אני חושבת שאנשים מחפשים תמיד סיפור בסגנון "עקרות בית נואשות", שכולן שונאות האחת את השנייה ואף אחת אינה מסתדרת עם חברתה. כל זה היא הצגה. האמת היא שאנחנו מסתדרות היטב. כולנו כמו אחיות, החברות הטובות ביותר".
ה'תשל"ז
פרסי ישראל
מקבלי פרס ישראל לשנת תשל"ז הם:
מנחם אריה קניגסהפר
הרב מנחם אריה קניגסהפר (נהגה: קניגסופר, ובלועזית: königshofer) (1908; תרס"ח - 2005; תשס"ה) היה רב בדרזדן ובהמבורג שבגרמניה ובהמשך משגיח בישיבת חפץ חיים שבכפר סבא.
ביוגרפיה
נולד בהלברשטט שבגרמניה בכ"ט באייר תרס"ח ליעקב יהודה וקרינדל (טרלובסקי).
למד בתחילה אצל הרב יחיאל יעקב וינברג בבית המדרש לרבנים בברלין, ולאחר מכן בישיבת מיר שבליטא עד שנת תרצ"ו.
בשנת תרצ"ז הוסמך לרבנות והחל לכהן כרב בדרזדן שבגרמניה. בשנת תרצ"ח עבר לכהן כרב של הקלאוס החדש בהמבורג לאחר פטירת הרב הקודם רבי פינחס במברגר.
לאחר שניצל ממוות בליל הבדולח נמלט עם משפחתו מגרמניה לאנגליה.
אחרי המלחמה פתח תלמוד תורה בלונדון.
באזור שנת תש"כ עלה לישראל והיה מנהל רוחני בישיבת חפץ חיים כפר סבא (במשך הזמן שונה שמה של הישיבה לישיבת אור יהודה על שם האדמו"ר רבי יהודה לייב הלוי אשלג).
בישראל היה חברותא של האדמו"ר הרב ברוך שלום הלוי אשלג ולמד איתו ספרי קבלה.
כמו כן מסר שיעורים בבית הכנסת איצקוביץ בבני ברק.
נפטר בב' באייר תשס"ה 11 במאי 2005 ונקבר בהר הזיתים.
פול מודריץ'
פול לורנס מודריץ' (באנגלית: Paul Lawrence Modrich; נולד ב-13 ביוני 1946) הוא ביוכימאי אמריקאי, פרופסור לביוכימיה באוניברסיטת דיוק שבצפון קרוליינה ובמכון למחקר רפואי על שם הווארד יוז בצ'ווי צ'ייס, מרילנד. בשנת 2015 זכה בפרס נובל לכימיה (במשותף עם תומאס לינדל ועזיז סנג'אר), על מחקרו בנושא מנגנוני התיקון של הדנ"א.
מחקר
בשנת 1976 הצטרף מודריץ' לאוניברסיטת דיוק. עבודת המחקר העיקרית שלו מתמקדת בתיקון DNA ובתיקון אי התאמה ב-DNA.
בשנת 2015 זכה בפרס נובל לכימיה במשותף עם תומאס לינדל ועזיז סנקאר על מחקריהם הנפרדים בנושא תיקון DNA ועל כך שהצליחו לפצח ולמפות ברמה המולקולרית את המכניזם שבאמצעותו מצליחים התאים לתקן דנ"א פגום ולשמור על המידע הגנטי. מודריץ' ביצע ניסויים ביוכימיים על מנת ללמוד את תיקון אי ההתאמה בחיידק אי קולי.
בטקס הכרזת זכייתם בנובל, הסבירו נציגי ועדת הפרס ש"עבודתם סיפקה ידע בסיסי לגבי האופן שבו פועל התא החי וזו שימשה, בין היתר, לפיתוחם של טיפולים חדשים בסרטן".
פול מודריץ' נשוי לוויקרס ברדט.
פרסים
מלבד זכייתו בפרס נובל לכימיה, מודריץ' הוא חבר האקדמיה האמריקאית לאמנויות ולמדעים וחבר האקדמיה הלאומית למדעים.
קישורים חיצוניים
Raton native among 3 to win Nobel prize 7/10/2015
Without You (שיר של דה קיד לארוי)
Without You (בעברית: בלעדייך) הוא סינגל שהוקלט על ידי הראפר האוסטרלי דה קיד לארוי. השיר יצא לאור ב-18 בדצמבר 2020, על ידי חברות התקליטים קולומביה רקורדס וגרייד איי פרודקשנס, כסינגל החמישי מתוך מהדורת הדלוקס של מיקסטייפ הבכורה שלו, .
רמיקס
הרמיקס של "Without You" בוצע על ידי לארוי יחד עם מיילי סיירוס. ב-6 באפריל 2021, לארוי התראיין למגזין הבילבורד וחשף את שיתוף הפעולה העתידי עם סיירוס. הרמיקס עצמו הושמע לראשונה בסרטוני טיקטוק של סיירוס ב-21 באפריל. הרמיקס יצא לאור ב-30 באפריל 2021, על ידי חברות התקליטים קולומביה רקורדס.
השיר בגרסת הרמיקס הגיע למקום ה-10 במצעד הבילבורד הוט 100.
אוטומט תאי
אוטומט תאי הוא מודל הנחקר במסגרת תורת החישוביות, מתמטיקה וביולוגיה תאורטית. הוא כולל סריג (או באופן כללי גרף) של תאים, שלכל אחד מהם מספר סופי של מצבים. התא קשור למספר תאים סביבו ומאפיין זה נקרא סביבה. הסביבות הנפוצות הן סביבת מור וסביבת פון נוימן. הזמן במודל הוא בדיד, ומצבו של כל תא בזמן נתון t הוא פונקציה של מצבו ומצב תאים אחרים (שכניו של התא הנתון) בזמן t-1. פונקציה זו חלה על כל התאים, כלומר כל התאים משתנים על-פי אותה מערכת של כללים. כל הפעלה של הפונקציה על כל התאים בסריג יוצרת דור חדש.
המימוש המקובל של אוטומט תאי הוא באמצעות תוכנית מחשב, המפתחת מצב נתון על בסיס של חוקים פשוטים, ועוקבת אחר ההתפתחות לאורך זמן. אוטומטים ראשונים מהסוג הזה נבנו מתוך מחשבה לחקות חיים בעזרת תוכנית מחשב, ובהם כל משבצת על המסך סימנה "תא", ולכן הם זכו לשם אוטומטים תאיים. הדחיפה העיקרית לחקר אוטומטים אלו באה מתוך משחק החיים שפיתח ג'ון קונויי, משחק שזכה להדים רבים בקהילה המדעית ומחוצה לה.
הקדמה ורקע היסטורי
המצאת המחשב המודרני, באמצע המאה ה-20 אפשרה ביצוע סימולציות המדמות תופעות טבע שונות, בפיזיקה, בכימיה ולמעשה לכל רוחב מדעי הטבע. בבנייה של סימולציות, הדגש נמצא לרוב על בנייה של סימולציה הקרובה ככל הניתן למציאות, כך שניתן בעזרתה לקבל תוצאות כמותיות. על שאלות כמותיות רבות ניתן לקבל תשובות טובות בעזרת סימולציות, כגון "האם ירד גשם מחר?", "איפה בדיוק יימצא כדור-הארץ בעוד 10 שנים?" וכדומה. לעומת זאת ישנה גישה הפוכה השואלת: מה המודל הפשוט ביותר שיכול לשחזר התנהגויות הנראות בטבע? במודלים אלו הדגש הוא על שחזור של התנהגויות איכותיות, ולא כמותיות, והרעיון הוא לגלות בעזרתם מהם הגורמים החשובים ביותר המאפשרים את ההתנהגויות הנצפות בטבע. מודלים כאלו נמצאו שימושיים למגוון רחב של תחומים כגון חקר תופעות המדבור, חקר מערכות אבולוציוניות ועוד. מחקרים אלו גם העלו את השאלה הבסיסית של איך מתנהגים האוטומטים התאיים הפשוטים ביותר (מבלי לקשר אותם למערכות הקיימות בטבע).
המצאת האוטומט התאי הראשון מיוחסת למתמטיקאים ג'ון פון נוימן וסטניסלב אולם. פון נוימן, אחד המתמטיקאים החשובים של המאה הידוע בעיקר בזכות יצירת תורת המשחקים, ניסה בשנות ה-40 של המאה ה-20 לבנות רובוטים המסוגלים לשכפל את עצמם. כאשר נתקל בקשיים רבים בפיתוח רעיון זה, הציע לו סטניסלב אולם להשתמש למטרה זו במודל מתמטי אבסטרקטי, של לוח משבצות, בדומה למאמצים שעשה אולם בחקר גדילה של גבישים. פון נוימן אכן הצליח לבנות אוטומט תאי, שבו כל משבצת יכולה להימצא באחד מ-29 מצבים. באוטומט שיצר קיים יצור שעם הזמן יוצר אין סוף עותקים של עצמו.
המדען הראשון להפעיל סימולציה של אוטומט תאי על מחשב היה המתמטיקאי הנורווגי נילס אלס בריצ'לי ( Nils Aall Barricelli) בריצ'לי הוזמן על ידי פון נוימן בשנת 1953 לפרינסטון על מנת לעבוד על מחשב האניאק (אחד המחשבים הראשונים שנבנו, נבנה על ידי פון נוימן כחלק מפרויקט הגרעין האמריקאי במלחמת העולם השנייה). בריצ'לי הריץ תוכנות מחשב המפתחות מצבים פשוטים בחיפוש אחר 'חיים מלאכותיים'.
בשנת 1970 המציא המתמטיקאי ג'ון קונויי את האוטומט התאי המפורסם ביותר, לו קרא משחק החיים. משחק החיים זכה לפופולריות רבה מאוד בקרב מתמטיקאים, מתכנתים וחובבי שעשועי מתמטיקה, במידה רבה בזכות סדרת מאמרים מאת מרטין גרדנר אודותם, שפורסמה בירחון Scientific American. בין השאר התגלו באוטומט זה צורות המראות התנהגויות מורכבות ומעניינות (כפי שיודגם בפיסקה הבאה), התגלה שהאוטומט שקול למכונת טיורינג, כלומר כל חישוב שניתן לבצע על מחשב כלשהו ניתן לביצוע בעזרת משחק החיים, ובנוסף הועלו השערות בקשר לשאלה האם אכן ניתן לייצר חיים, והאם ניתן לייצר יצורים חושבים בעזרת המשחק.
דחיפה נוספת לאוטומטים תאיים באה בזכות עבודותיו של סטיבן וולפרם. וולפרם פרסם בתחילת שנות ה-80 סדרה של מאמרים שבה הוא חקר אוטומטים תאיים חד-ממדיים, והראה שלמרות פשטותם הם מראים התנהגויות מורכבות. על מנת לחקור אוטומטים אלו הוא פיתח את תוכנת המחשב Mathematica שזכתה להצלחה מסחרית רבה. ההצלחה המסחרית של התוכנה ביססה אותו כלכלית וניתקה אותו מהצורך לנהל חיים אקדמיים רגילים. מסיבה זו לא פרסם באופן סדיר את תוצאות מחקריו הנמשכים אודות אוטומטים תאיים, אלא אגר אותן ולבסוף פרסם אותן כמקשה אחת בספרו: "A new kind of science".
דחיפה נוספת וחשובה לאוטומטים תאיים באה בדמות הצעה לפירוש דטרמיניסטי של תורת הקוונטים באמצעות אוטומטים תאיים של זוכה פרס נובל בפיזיקה Gerard 't Hooft שפרסם שורת מאמרים בנושא שהתפתחו לאינטרפטציה חדשה לתורת הקוונטים
משחק החיים של קונויי
אוטומט זה מתקיים על לוח משבצות דו־ממדי, כאשר לכל משבצת שני מצבים: שחור (תא חי) או לבן (תא מת). משבצת שחורה תישאר שחורה בדור הבא אם יש לה שניים או שלושה שכנים שחורים (אחרת היא 'תמות' - ממחנק, כאשר יש לה יותר מדי שכנים, או מ'בדידות', כאשר יש לה מעט מדי שכנים), ומשבצת לבנה תהפוך לשחורה אם יש לה בדיוק 3 שכנים שחורים. לתא יש עד 8 שכנים (סביבת מור).
משחק החיים מכיל בתוכו סוגים שונים של יצורים והתנהגויות:
משחק החיים הוצג לראשונה לקהל הרחב בטור של מרטין גרדנר בירחון "Scientific American". אחד האתגרים שהועלו במאמרים אלו היא השאלה האם ניתן לחשוב על מצב שבו התאים השחורים ילכו ויתרבו לעד? תשובה חיובית לשאלה הזאת נמצאה עם גילוי 'אקדח הגלשנים' הנראה באנימציה השנייה. בצורה זאת ישנה צורה המבצעת תנועה מחזורית אשר במהלכה היא משחררת גלשן ההולך ומתרחק ממנה.
אוטומטים חד-ממדיים
גם אוטומטים פשוטים מ"משחק החיים" מאפשרים התנהגות מורכבת ולא צפויה. דוגמה לכך הם אוטומטים חד-ממדיים. באוטומטים אלו מתחילים בשורה של משבצות, וכל משבצת מתפתחת בהתאם למצב שלה ושל שתי המשבצות הסמוכות אליה. את ההתפתחות של האוטומטים האלו בזמן ניתן לראות בעזרת תמונה דו-ממדית שבה כאשר יורדים שורה, זה שקול להתפתחות של צעד אחד בזמן.
דוגמה אחת לכלל כזה היא שמשבצת תהיה שחורה בדור הבא בתנאי שהיא או המשבצת שלימינה (אך לא שתיהן גם יחד) שחורות. היא תהיה לבנה אם היא והמשבצת שלימינה הן באותו צבע (לבן או שחור). אם מתחילים אוטומט זה במצב של שורה שבה רק המשבצת האמצעית שחורה, אזי האוטומט מייצר את הפרקטל הקרוי משולש שרפינסקי.
בספר "A new kind of science" סטיבן וולפרם מראה שאפילו אוטומטים חד-ממדיים פשוטים מאוד יכולים ליצור התנהגויות מסובכות. וולפרם מחלק את האוטומטים ומסווגם למספר קבוצות:
ברק שחור (סדרת טלוויזיה)
ברק שחור (באנגלית: Black Lightning) היא סדרת טלוויזיה אמריקאית מסוגת גיבורי-על-דרמה שפותחה על ידי הכותב סאלים אקיל ומשודרת ברשת "The CW". הסדרה מבוססת על חוברות הקומיקס של DC קומיקס באותו השם ועוקבת אחר דמותו של ברק שחור בגילומו של קריס ויליאמס, מטא-אדם בעל היכולת להפיק חשמל, שנאלץ לחזור ללחום בפשע לאחר פרישה של תשע שנים ועל השפעת הדבר על משפחתו.
במקור, פיתוח והפקת הסדרה החלו בספטמבר 2016, כשרשת "פוקס" הזמינה פיילוט עבור סדרה שתתבסס על דמותו של ברק שחור. בפברואר 2017, "פוקס" נטשו את הפרויקט, שלאחר מכן עבר לידי רשת "The CW", שכתבו תסריט חדש עבור הפיילוט. במאי 2017, "The CW" הזמינה את הסדרה באופן רשמי. הסדרה עלתה לשידור ב-16 בינואר 2018, ועונתה הראשונה כללה 13 פרקים. העונה השנייה עלתה לשידור ב-9 באוקטובר 2018 וכללה 16 פרקים. ב-7 באוקטובר 2019 עלתה עונתה השלישית של הסדרה. עונתה הרביעית והאחרונה של הסדרה עלתה לשידור ב-8 בפברואר 2021.
סקירת העלילה
תשע שנים לאחר שבחר לפרוש מהלחימה בפשע תחת זהותו של ברק שחור בעקבות ההשפעה השלילית שהייתה לכך על משפחתו, ג'פרסון פירס נאלץ לחזור להילחם בפשע תחת זהותו הישנה כאשר כנופיית פשע מאורגנת מקומית בשם "המאה" המנוהלת על ידי טוביאס וייל נהפכת לדומיננטית בשכונה בה הוא גדל ומתחילה להוביל מקרי פשע ושחיתויות.
בהמשך הסדרה, שתי בנותיו מגלות שגם הן מטא-אדם כמו אביהן: אניסה מגלה שהיא מסוגלת להפעיל מניפולציות על הצפיפות המולקולרית, ואילו ג'ניפר מגלה שהיא מסוגלת להפיק ולשלוט בחשמל כמו אביה.
פיתוח
בספטמבר 2016, לאחר שהפרויקט פותח, חטיבת הטלוויזיה של האחים וורנר החלו להציע את הסדרה לרשתות שונות. הפרויקט פותח על ידי המפיקה מארה ברוק אקיל ובעלה, סאלים אקיל, שהפיקו את הסדרה בשיתוף עם גרג ברלנטי, שהפיק בעבר סדרות שונות הקשורות ליקום של DC עבור חטיבת הטלוויזיה של האחים וורנר. בסופו של דבר, רשת "פוקס" לקחה על עצמה את הפרויקט והזמינה עבורו פיילוט. בפברואר 2017, רשת "פוקס" זנחה את הפרויקט, בטענה כי הסדרה לא תשתלב היטב בתוך רשת שכבר גם כך עמוסה בדרמות. בעקבות כך, חטיבת הטלוויזיה של האחים וורנר חזרו להציע את הפרויקט לרשתות אחרות, כשהפעם רשת "The CW" הזמינה פיילוט רשמי לסדרה ושיכתבה את התסריט המקורי עבורו. "The CW" הזמינו את הסדרה באופן רשמי ב-10 במאי 2017.
כתיבה
סאלים אקיל ציין כי הסדרה לא תכלול את פורמט "הנבל השבועי" (פורמט טלוויזיוני בו על הגיבור להתמודד בכל פרק מול נבל אורח) או תכלול נרטיב פרוצדורלי (שבכל פרק תופיע בעיה חדשה שתאתגר את הגיבור), זאת מפני שהוא מעוניין "לחקור את הדמויות, אפילו את הנבלים".
ליהוק
בסוף פברואר 2017, קריס ויליאמס לוהק לדמותו של ג'פרסון פירס/ברק שחור, וחודש לאחר מכן צ'יינה אן מקליין ונאפסה ויליאמס לוהקו לדמויותיהן של בנותיו, ג'ניפר ואניסה פירס, בהתאמה. כריסטינה אדמס לוהקה לדמותה של לין סטיוארט, גרושתו של ג'פרסון. בכנס הקומיק-קון, סן דייגו, הוכרז כי ג'יימס רימר ודיימון גפטון לוהקו לדמויותיהם של פיטר גמבי, חברו הוותיק של ג'פרסון, והמפקח הנדרסון, בהתאמה. חודש לאחר מכן, הראפר האמריקאי, מרווין ג'ונס ה-III - הידוע בכינוי "קרונדון" - לוהק לדמותו של טוביאס וייל.
בסוף ספטמבר 2017, קיאנה סימון סימפסון לוהקה לתפקיד משני בדמותה של קישה. חודש לאחר מכן, אדווינה פינדלי לוהקה לדמותה של טורי וייל, ואילו שאנטל טויי לוהקה לדמותה של גרייס צ'וי. בינואר 2018, נודע כי סקיי מרשל לוהקה לדמותה של מיס פאודי.
עיצוב התלבושות
חליפתו של ברק שחור עוצבה על ידי מעצבת התלבושות לורה ג'ין שאנון.
צילומים
צילומי הסדרה נערכו באטלנטה שבג'ורג'יה.
שידור
הסדרה עלתה לשידור ברשת "The CW" ב-16 בינואר 2018, ועונתה הראשונה כללה 13 פרקים.
הסדרה זמינה בישראל בנטפליקס, וכל שבוע פרק חדש עולה.
ביקורות
הסדרה זכתה לציון 100% ולדירוג ממוצע של 8.43/10 על בסיס 42 ביקורות באתר "Rotten Tomatoes", והקונצנזוס של האתר ציין כי על אף שהסדרה אינה ממציאה מחדש את ז'אנר גיבורי-העל, היא נותנת לז'אנר כיוון חדש עם עלילות מציאותיות, נבלים מפחידים והופעה בלתי נשכחת של השחקן קריס ויליאמס. האתר "Metacritic", אשר לרוב נותן ציונים על פי שקלול ממוצע, נתן לסדרה את הציון 79 מתוך 100, על בסיס 23 ביקורות, דבר המהווה "ביקורות חיוביות בדרך כלל".
קשר ליקום החץ
על אף שהסדרה משודרת ברשת "The CW" ומופקת על ידי גרג ברלנטי בדומה לשאר הסדרות ביקום החץ, נשיא "The CW", מארק פדוביץ', הצהיר במאי 2017 שנכון לעכשיו, הסדרה אינה חלק מיקום החץ והיא נמצאת במצב שונה משל שאר הסדרות האחרות. בנוסף, ברלנטי ציין שמכיוון שמתחילה הסדרה הופקה ופותחה ברשת "פוקס", לא יהיו לה קרוס-אוברים עם הסדרות האחרות בזיכיון DC קומיקס שמשודרות ב-"The CW" או חלק ביקום החץ. מאוחר יותר, אקיל ציין כי הם לא שוללים באופן נחרץ את האפשרות ליצור קרוס-אוברים בין הסדרה ליקום החץ. באוגוסט 2017, פדוביץ' אמר שאם השואו-ראנרים ירצו בכך [בשיתוף הסדרה ביקום החץ], ההחלטה תהיה כולה שלהם, והוסיף שמתקיימות שיחות ודיונים ממושכים בינו לבין מפיקי הסדרה על כך. נוסף על כן, פדוביץ' ציין כי הרשת הסתדרה עם העובדה שהסדרה מתקיימת בנפרד מיקום החץ וכי למפיקים ישנה נקודות מבט שונה על כך ואם הם ירצו להמשיך לשמור על הסדרה בנפרד מיקום החץ, זו תהיה הזכות שלהם לפעול כך.הסדרה הצטרפה רשמית ליקום החץ בקרוסאובר "המשבר בעולמות האינסופיים".
KHL
ליגת ההוקי הקונטיננטלית (ברוסית: Континентальная хоккейная лига, בראשי תיבות КХЛ; מילולית: ליגת ההוקי היבשתית; מכונה באנגלית בשם Kontinental Hockey League ובראשי התיבות KHL) היא ליגת הוקי קרח מקצוענית שבסיסה ברוסיה. בתחילתה, הליגה כללה קבוצות מלטביה, סלובקיה, פינלנד, בלארוס, קזחסטן, סין ורוסיה, אך כיום כוללת קבוצות רק מארבעת האחרונות. היא נחשבת בעיני רבים לליגה החזקה ביותר באירופה והשנייה בטיבה בעולם, אחרי ליגת ה-NHL. זו גם הליגה השנייה בפופולריות שלה באירופה, עם ממוצע של 6,234 צופים למשחק נכון לעונת 2017/18.
שמונה הקבוצות הראשונות מכל חטיבה עולות לפלייאוף חטיבתי, שמורכב מסדרות משחקים בשיטת "הטוב מ-7" כאשר קבוצה מעפילה לסיבוב הבא לאחר שניצחה את הקבוצה בסיבוב הקודם 4 פעמים. האלופות החטיבתיות נפגשות בסדרת הגמר על הזכייה בגביע גגארין, ועל תואר אלופת ליגת ה-KHL. מעונת 2008 עד לשנת 2014 ומעונת 2016 הקבוצה הרוסית שסיימה את העונה במקום הגבוה ביותר זוכה בתואר "אלופת רוסיה". בעונת 2015 תואר אלופת רוסיה הוענק לקבוצה הרוסית עם מירב הנקודות בליגה הסדירה, גם בעונת 2019/2020 תואר האליפות הוענק לקבוצה עם מירב הנקודות בליגה הסדירה, בשל הפסקת העונה בעקבות התפרצות נגיף הקורונה ברוסיה.
במקביל לליגת ההוקי הקונטיננטלית, הנחשבת לליגת הבוגרים. ישנה גם ליגה לצעירים, שהוקמה ב-2009 ונחשבת לאחת מליגות הצעירים החזקות במזרח אירופה. תקרת השכר של שחקני הליגה עומדת על 900 מיליון רובלים (כ-13.4 מיליון דולרים).
היסטוריה
האליפות הראשונה יצאה לדרך בשנת 2008 כיורשת לליגת העל הרוסית בהוקי קרח (הסופרליגה) והכילה בעונת הבכורה 24 קבוצות שחולקו ל-4 בתים: 21 קבוצות מרוסיה וקבוצה אחת מכל שלוש המדינות: קזחסטן, בלארוס ולטביה. על פי הסכם בין מנהלי הליגה ופדרציית ההוקי הרוסית, מחזיקת גביע גגארין מוכתרת בתואר אלופת רוסיה.
אלופת הליגה הראשונה הייתה אק בארס קאזאן שזכתה לראשונה ב־12 באפריל 2009. לקראת העונה השנייה הוחלט על פיצול הליגה ל-2 חטיבות (מזרח ומערב) וסידור הבתים תחתיהן באופן גאוגרפי על מנת לצמצם את כמות הנסיעות למשחקי חוץ רחוקים. ב־12 באפריל 2010, זכתה קבוצת אק בארס קאזאן בתואר שני רצוף, כשברשותה ארבע זכיות כלליות באליפות הרוסית.
ב-9 במאי 2011 נחתם באופן רשמי הסכם בין הליגה לבין קבוצת לב פופרד מסלובקיה על הצטרפותה לליגה, בכך התפשטה הליגה לראשונה אל מחוץ לגבולות ברית המועצות לשעבר, ומספר קבוצותיה בעונת 2011/12 תוכנן להיות 24, עד שקבוצת לוקומוטיב ירוסלבל ויתרה על השתתפותה בעונת 2011/12 בשל התרסקות טיסה RA-42434 של יאקובלב סרוויס שהביאה למות 37 מאנשי הקבוצה. בעקבות ההתרסקות בוטל משחק הפתיחה הראשי של סלבאט יולאייב אופה מול אטלנט מיטישצ'י. פתיחת העונה נדחתה ב-5 ימים. הועלו הצעות לדראפט מקרב קבוצות הליגה האחרות כדי לאייש מחדש את הקבוצה, אולם לבסוף החליט נשיא הקבוצה לוותר על ההשתתפות בה בעונת 2011/12 ולבנות אותה מחדש לקראת עונת 2012/13.
בעונת 2013/14 כללה הליגה 28 קבוצות והליגה הקיפה 7 מדינות. בקיץ 2014 חלו תמורות משמעותיות בליגה, שאיבדה שלוש קבוצות חשובות - לב פראג (לב פופרד לשעבר), הקבוצה הצ'כית היחידה בליגה שהייתה גם סגנית האלופה היוצאת, וספרטק מוסקבה, אחת הקבוצות הוותיקות בהוקי קרח הרוסי, נקלעו לבעיות כספיות ונאלצו לוותר על השתתפותן, כמו גם דונבאס (אוקראינה) שפרשה בשל המשבר באוקראינה. עם זאת זכתה הליגה בצירוף יוקרתי - יוקריט הלסינקי, מקבוצות הפאר של ההוקי קרח הפיני, עזבה את הליגה בארצה והביאה ל-KHL דריסת רגל ראשונה בסקנדינביה. ביחד עם שתי קבוצות רוסיות חדשות, נשמר מספר הקבוצות על 28.
ספרטק מוסקבה חזרה לליגה בקיץ 2015 לאחר הפסקה של שנה, במקומה של אטלנט מיטישצ'י שעזבה. בעונת 2016/17 הצטרפה לראשונה קבוצת הוקי קרח מהרפובליקה העממית של סין, קבוצת הכוכב האדום קונלון. בעונת 2017/2018 צומצם מספר הקבוצות ל-27 עקב עזיבתן של מטאלורג נובוקוזנצק ומדוושצ'אק זאגרב, הקבוצה הקרואטית היחידה בליגה ובעונת 2018/19 צומצם מספר הקבוצות ל-25 לאחר שלאדה טוליאטי ויוגה הורדו מהליגה.
בעונת 2017/2018 נשבר שיא משחק ההוקי קרח הארוך ביותר בתולדות ליגת ה-KHL, במשחק חצי גמר החטיבה המערבית בין יוקריט לצסק"א. המשחק שהסתיים בניצחון יוקריט 2:1 נמשך 142:09 דקות. בתום עונת 2018/19 הצטמצם שוב מספר הקבוצות בליגה לאחר שסלובן ברטיסלאבה עזבה את הליגה עקב בעיות כספיות, חזרה לליגה הסלובקית, והותירה את מספר הקבוצות ב-KHL על 24.
בעונת 2019/2020 נרשם ממוצע של 6,759 צופים בחודש ספטמבר, מה שמהווה שיא צופים בתולדות הליגה לחודש הפתיחה של העונה. ברם, אותה עונה גם נחתמה ללא הכרעת אלופה בעקבות התפרצות נגיף הקורונה ברוסיה, שאילצה את הפסקת המשחקים ולבסוף ביטול המשך העונה. בסיום העונה עזבה קבוצת אדמירל ולדיווסטוק את הליגה אך חזרה אליה לאחר עונה אחת.
בעונת 2020/2021 אוונגרד אומסק זכתה לראשונה בתולדותיה באליפות הליגה. בעונת 2021/2022 נטשו אותה קבוצות כמו יוקריט הלסינקי ודינמו ריגה, כתגובה ל.
מבנה הליגה
הליגה מחולקת לשתי חטיבות המחולקות על פי מבנה גאוגרפי: החטיבה המזרחית (הכוללת קבוצות ממזרח רוסיה וסביבותיה) והחטיבה המערבית (הכוללת קבוצות ממערב רוסיה וסביבותיה), שכל אחת מהן מחולקת לשני בתים. בכל אחד מהבתים 7 קבוצות, למעט "בית צ'רנישב" שבחטיבה המזרחית, הכולל 8 קבוצות.
העונה הסדירה
באליפות הסדירה של ליגת ההוקי הקונטיננטלית כל קבוצה משחקת שני משחקי בית ושני משחקי חוץ מול כל אחת מיריבותיה בית (62 משחקים סה"כ), משחק בית אחד ומשחק חוץ אחד מול יריבות מהבית השני בחטיבה (31 משחקים סה"כ), משחק בית אחד נגד כל הקבוצות מאחד מבתי החטיבה השנייה ומשחק חוץ אחד נגד כל הקבוצות מהבית השני מהחטיבה השנייה (14 משחקים סה"כ) ועוד 2 משחקי בית ו-2 משחקי חוץ נגד 4 קבוצות נוספות, 2 מהחטיבה שלה ו-2 מהחטיבה השנייה. בסך הכל 60 משחקים לקבוצה. לאלופת העונה הסדירה, מי שניצחה בהכי הרבה משחקים ונמצאת בראש טבלת הליגה לאחר השלב הראשון מוענק גביע היבשת.
שיטת הניקוד היא שיטת "3 נקודות למשחק" הנהוגה בהוקי קרח הבינלאומי: עבור משחק שהוכרע בזמן החוקי מקבלת המנצחת 3 נקודות בטבלה. עבור משחק שהוכרע בהארכה או בדו-קרב חבטות עונשין מקבלת המנצחת 2 נקודות בטבלה, והמפסידה - נקודה אחת.
שלבי ההכרעה - פלייאוף הליגה
שמונה הקבוצות הטובות ביותר מכל חטיבה (16 קבוצות סה"כ) מעפילות לשלב השני של הליגה, שלב הפלייאוף. הפלייאוף נערך במקביל בכל חטיבה, כאשר שתי אלופות הבתים בכל חטיבה מקבלות אוטומטית את הדירוגים 1 ו-2 בחטיבה שלהן, ושאר הקבוצות מדורגות 3 עד 8 בהתאם להישגיהן בעונה הרגילה, על בסיס חטיבתי ללא קשר לבתים מהן באו.
הקבוצות מתמודדות ביניהן בסדרות של "הטוב מ-7 משחקים", משמע - כאשר קבוצה אחת מנצחת את יריבתה ב-4 משחקים, היא מנצחת בסדרה כולה ומעפילה לסיבוב הבא, בעוד היריבה מודחת מהמשך המשחקים.
בסיבוב הראשון משחקת המדורגת הראשונה בכל חטיבה מול המדורגת שמינית, השנייה מול השביעית, השלישית מול השישית והרביעית מול החמישית. למדורגת הבכירה יותר יש יתרון ביתיות - שני המשחקים הראשונים, ובמידת הצורך גם המשחק החמישי והמשחק השביעי, יתקיימו באולמה הביתי.